Jesús Omar Alemán Chávez

**Jesús Omar Alemán Chávez** (født 1. juli 1970 i Cuauhtémoc i delstaten Chihuahua i Mexico) er en meksikansk katolsk geistlig og biskop av Cuauhtémoc-Madera.
## Liv og virke
### Bakgrunn
Jesús Omar Alemán Chávez gikk på gutteseminaret i bispedømmet Ciudad Juárez fra 1986 til 1989 og presteseminaret *San José* i bispedømmet Tarahumara fra 1989 til 1990. Alemán Chávez studerte deretter filosofi ved *Santa María Reina-seminaret* i bispedømmet Torreón. Etter å ha fullført en pastoralpraksis i menigheeten *San Rafael Arcángel* i San Rafael fra 1992 til 1993, studerte han katolsk teologi ved seminarene i Chihuahua og Monterrey. 
### Prest
Den 7. oktober 1997 ble han presteviet av biskopen av Tarahumara, José Luis Dibildox Martínez.

Alemán Chávez var først viserektor ved *San José*-seminaret før han ble sogneprest i menigheten *Cristo Rey* i Creel og koordinator for ungdomspastoralt arbeid i bispedømmet Tarahumara i 2000. Fra 2005 til 2007 var han generalvikar for bispedømmet Tarahumara. Han jobbet deretter som menighetsadministrator for menigheten *Nuestra Señora del Carmen* i Batopilas og som sogneprest ved *Sanctuario Santo Cristo Milagroso* i Tanhuato i bispedømmet Zamora. 

I 2011 ble Jesús Omar Alemán Chávez sendt til Roma for videre studier, hvor han tok lisensiat i kateketikk fra Università Pontificia Salesiana i 2014. 

Etter hjemkomsten ble han sogneprest i menigheten *Santa Inés* i Chínipas de Almada og koordinator for katekesen i bispedømmet Tarahumara.

### Biskop av Cuauhtémoc-Madera
Den 7. desember 2022 utnevnte pave Frans ham til biskop av Cuauhtémoc-Madera. Den apostoliske nuntius i Mexico, erkebiskop Joseph Spiteri, ordinerte ham til biskop den 4. mars året etter. Medkonsekratorer var erkebiskopen av Chihuahua, Constancio Miranda Weckmann, og biskopen av Tarahumara, Juan Manuel González Sandoval M.N.M.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1797-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1891) *1877
* Kardinal Agostino Richelmy (1850-1923) *1886
* Biskop Giuseppe Castelli (1871-1943) *1911
* Biskop Gaudenzio Binaschi (1883-1968) *1930
* Erkebiskop Albino Mensa (1916-1998) *1960
* Kardinal Tarcisio Bertone (1934-) *1991
* Erkebiskop Joseph Spiteri (1959-) *2009
* Biskop *Jesús Omar Alemán Chávez* (1970- ) *2023

## Referanser